ROMÂNIA
JUDEȚUL TIMIȘ
MUNICIPIUL TIMIȘOARA
DIRECȚIA POLIȚIEI LOCALE
NR. 3021/07.05.2019			                     

RAPORT DE SPECIALITATE

privind modificarea și aprobarea 
Regulamentului de Organizare și Funcționare și a Statului de funcții 
pentru Direcția Poliției Locale Timișoara  


Având în vedere expunerea de motive nr. 3020 din 07.05.2019 a Direcției Poliției Locale și Proiectul de hotărâre privind modificarea și aprobarea Regulamentului de Organizare și Funcționare și a Statului de funcții pentru Direcția Poliției Locale Timișoara prin care se propune modificarea Regulamentului de Organizare și Funcționare și a Statului de funcții;
Facem următoarele precizări: 
În prezent Organigrama Direcției Poliţiei Locale Timişoara este aprobată prin Hotărârea Consiliului Local nr. 499/24.10.2018 iar Statul de funcții este aprobat prin Hotărârea Consiliului Local nr. 716/20.12.2018.
[bookmark: _GoBack]În vederea eficientizării activității instituției a fost modificată parțial structura organizatorică și anume structura unor compartimente, aceste modificări permițând o mai bună organizare, coordonare, conducere și control a personalului instituției.
Organigrama reflectă ierarhizarea compartimentelor, subordonarea ierarhică directă față de managementul instituției, urmărindu-se asigurarea funcționalității instituției, corectarea unor deficiențe apărute, precum și creșterea eficienței și eficacității compartimentelor de specialitate. 
Menționăm că în ședința din data de 24.04.2019 Comisia Locală de Ordine Publică, constituită conform Legii nr. 155/2010 a poliției locale, a avizat favorabil proiectul de hotărâre privind modificarea Regulamentului de Organizare și Funcționare al Direcției Poliției Locale Timișoara, prin Raportul de avizare nr. SC 2019-011079/07.05.2019. 
Ținând cont de cele de mai sus, propunem modificarea Regulamentului de Organizare și Funcționare al Direcției Poliţiei Locale Timişoara.
În vederea eficientizării activității instituției și ținând cont de prevederile art. 107 alin. (2) lit. b) din Legea nr. 188/1999 privind Statutul funcționarilor publici, republicată, cu modificările și completările ulterioare, propunem transformarea a două funcții publice vacante, după cum urmează:
· funcția publică vacantă de polițist local, clasa I, gradul profesional principal, din cadrul Serviciului Inspecție Comercială, ID 395596, se desființează și se înființează un post vacant de polițist local, clasa III, grad profesional debutant, la Biroul Ordine Publică și Intervenție Rapidă. 
· funcția publică vacantă de consilier, clasa I, gradul profesional asistent, la Serviciul Resurse Umane, ID 395374 se desființează și se înființează un post vacant de consilier, clasa I, gradul profesional principal, în cadrul Serviciului Resurse Umane.

Menționăm că modificările propuse nu impun creșterea numărului de posturi în organigrama instituției.
Având în vedere aspectele prezentate, propunem modificarea Regulamentului de Organizare și Funcționare și a Statului de funcții pentru Direcția Poliției Locale Timișoara, conform anexei nr. 1 și anexei nr. 2 la proiectul de hotărâre.
Ținând cont de prevederile legale expuse în prezentul raport, apreciem că proiectul de hotărâre privind modificarea și aprobarea Regulamentului de Organizare și Funcționare și a Statului de funcții pentru Direcția Poliției Locale Timișoara îndeplinește condițiile pentru a fi supus dezbaterii și aprobării consiliului local.




              Director Executiv,                                          
        Jr. Ec. DOREL COJAN                                             
             


     Șef Serviciu Resurse Umane,
                Jr. IOAN HADA 
		


            Șef Serviciu Juridic,
           Jr. MARIN BLAJIN



                     Consilier,
              VIOLETA ROBU
		Cod FO 53-01, ver. 1
